ಹೇ ಪ್ರಭು ಸಿನಿಮಾದ `ಎದ್ದೇಳು ಈಗ’ ಸಾಂಗ್ ರಿಲೀಸ್

ವೆಂಕಟ್ ಭಾರದ್ವಾಜ್ ನಿರ್ದೇಶನದಲ್ಲಿ ಮೂಡಿ ಬಂದಿರುವ ‘ಹೇ ಪ್ರಭು’ ಸಿನಿಮಾದ ಮೊದಲ ಸಿಂಗಲ್ ಎದ್ದೇಳೋ ಈಗ ಬಿಡುಗಡೆಯಾಗಿದೆ. ರಿಲೀಸ್ ಆಗಿ ಕೆಲವೇ ಗಂಟೆಗಳಲ್ಲಿ ಪ್ರೇಕ್ಷಕರ ಹೃದಯವನ್ನು ಗೆದ್ದಿದೆ. ಸ್ಫೂರ್ತಿದಾಯಕ ಸಾಹಿತ್ಯ, ಶಕ್ತಿಯುತ ಗಾಯನ ಮತ್ತು ಮನಸ್ಸು ಕುದಿಯಿಸುವ ಸಂಗೀತದೊಂದಿಗೆ ಈ ಹಾಡು ಸಂಗೀತ ಪ್ರಿಯರು ಹಾಗೂ ಚಿತ್ರಾಭಿಮಾನಿಗಳ ಹೃದಯದಲ್ಲಿ ಭಾವುಕ ಸ್ಪಂದನ ಮೂಡಿಸಿದೆ. ತೇಜಸ್ವಿ ಹರಿದಾಸ್ ಅವರ ಆತ್ಮಸ್ಪರ್ಶಿ ಕಂಠದಲ್ಲಿ ಮೂಡಿ ಬಂದಿರುವ ಈ ಹಾಡು ಆಸೆ , ಆತ್ಮವಿಶ್ವಾಸ ಮತ್ತು ಹೋರಾಟದ ಮನೋಭಾವವನ್ನು ಪ್ರತಿಬಿಂಬಿಸುತ್ತದೆ. ಚಿತ್ರ ಸಾಹಿತಿ ಅರಸು ಅಂತಾರೆ ಅವರ ಹೃದಯಮುಟ್ಟುವ ಸಾಹಿತ್ಯ ಮತ್ತು ಡ್ಯಾನಿ ಆಂಡರ್ಸನ್ ಅವರ ಉತ್ಸಾಹಭರಿತ ಸಂಗೀತ ಸಂಯೋಜನೆ ಜೊತೆಯಾಗಿ “ಎದ್ದೇಳೋ ಈಗ” ಅನ್ನು ಇತ್ತೀಚಿನ ಕನ್ನಡ ಚಲನಚಿತ್ರ ಲೋಕದ ಅತ್ಯಂತ ಪ್ರೇರಣಾದಾಯಕ ಹಾಡುಗಳಲ್ಲಿ ಒಂದಾಗಿ ರೂಪಿಸಿದೆ.

ಹೇ ಪ್ರಭು ಸಿನಿಮಾ ತನ್ನ ಬಿಡುಗಡೆಯತ್ತ ಹೆಜ್ಜೆ ಇಡುತ್ತಿದೆ. ಚಿತ್ರದಲ್ಲಿ ಜಯ ವರ್ಧನ್, ಸಂಹಿತಾ ವಿನ್ಯ, ಯಮುನಾ ಶ್ರೀನಿಧಿ, ಗಜಾನನ ಹೆಗ್ಡೆ, ಲಕ್ಷ್ಮಣ ಶಿವಶಂಕರ, ಡಾ. ಪ್ರಮೊದ್, ಹರಿ ಧನಂಜಯ ಸೇರಿದಂತೆ ಹಲವಾರು ಪ್ರತಿಭಾವಂತ ಕಲಾವಿದರು ನಟಿಸಿದ್ದಾರೆ. ನಿಜ ಘಟನೆಯ ಆಧಾರದ ಮೇಲೆ ನಿರ್ಮಿತವಾದ ಹೇ ಪ್ರಭು ಸಿನಿಮಾ ಅಮೃತ ಫಿಲ್ಮ್ ಸೆಂಟರ್ ಹಾಗೂ 24 ರೀಲ್ಸ್ ಸಂಸ್ಥೆಗಳ ಸಂಯುಕ್ತ ನಿರ್ಮಾಣ. ಚಿತ್ರವನ್ನು ಡಾ. ಸುಧಾಕರ್ ಶೆಟ್ಟಿ ಪ್ರಸ್ತುತಪಡಿಸಿದ್ದಾರೆ. ಸಂಗೀತದಾಚೆಗೂ ಹೋಗಿ, ಈ ಚಿತ್ರವು ಒಂದು ಜಾಗತಿಕ ಸಮಸ್ಯೆಯನ್ನು ಧೈರ್ಯವಾಗಿ ಸ್ಪರ್ಶಿಸುತ್ತದೆ — ಅಂದ್ರೆ ಔಷಧ ಕಂಪನಿಗಳ ನಿಯಂತ್ರಣರಹಿತ ಪ್ರಭಾವ ಮತ್ತು ಲಾಲಸೆ. ಇತ್ತೀಚಿನ ಮಕ್ಕಳ ಕೆಮ್ಮಿನ ಸಿರಪ್ ವಿವಾದದಂತಹ ಘಟನೆಗಳ ಬೆಳಕಿನಲ್ಲಿ, ಹೇ ಪ್ರಭು ಸಂಸ್ಥೆಗಳ ಲಾಭದಾಸೆ, ನೈತಿಕತೆ ಮತ್ತು ಸಾಮಾನ್ಯ ಜನರ ಬದುಕಿನ ಮೇಲೆ ಅದರ ಪರಿಣಾಮವನ್ನು ತೆರೆದಿಡುತ್ತದೆ.ಇದನ್ನೂ ಓದಿ: `ದೀಪದ ಬೆಳಕಲ್ಲಿ ಬದುಕಿನ ಪ್ರತಿರೂಪ’ – ಪ್ರತಿದಿನವೂ ಹಬ್ಬವೇ

ತನ್ನ ಪ್ರೇರಣಾದಾಯಕ ಸಂದೇಶ ಮತ್ತು ಮನಮುಟ್ಟುವ ಸಂಗೀತದೊಂದಿಗೆ, ಹೇ ಪ್ರಭು ಕೇವಲ ಒಂದು ಸಿನಿಮಾ ಅಲ್ಲ ಅದು ಎದ್ದೇಳುವ, ನಂಬುವ ಮತ್ತು ಜಯಿಸುವ ಕರೆ. ಎದ್ದೇಳೋ ಈಗ ಎಂಬ ಶಕ್ತಿಯುತ ಹಾಡಿನಂತೆ, ಈ ಚಿತ್ರವೂ ಪ್ರೇಕ್ಷಕರಲ್ಲಿ ಹೊಸ ಚೈತನ್ಯ ತುಂಬುತ್ತಿದೆ ಅಂತಾರೆ ನಿರ್ದೇಶಕರು.